Politisk var Richards embedstid preget av konflikt mellom tilhengere og motstandere av Den tredje republikk. Personlig var han heller rojalistisk sinnet, men fulgte linjen om depolarisering i pakt med hva pave Leo XIII i 1892 hadde lagt den franske kirke på sinn i encyklikaen . Alle forsøk på å overbygge kløften mellom den religiøst motiverte reaksjon og laïcité-kreftene slo feil, og erkebiskop Richard måtte oppleve at hans gjentatte protester ikke klarte å forhindre at alle Frankrikes ordenssamfunn ble forbudt i 1903, ei heller innføringen av loven om skille mellom kirke og stat i 1905. I 1906 måtte han flytte ut av det erkebiskoppelige palass i Paris.